Diari Oficial de la Generalitat Valenciana


Sumari del DOGV 5365, del 11-10-2006 (2006/11503)

ACORD de 6 d'octubre de 2006, del Consell, pel qual s'atorga l'adjudicació definitiva de la concessió per a l'explotació de l'emissora de ràdio d'Elx, 92.8 MHz, a Canal Radio Valencia, SLU.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/11235


Data del document
:   06-10-2006

Organisme emissor
:   Presidència de la Generalitat

Tipus de document
:   Acord

Descriptors 

:   * Elx
    * empresa privada
    * radiodifusió

ACORD de 6 d'octubre de 2006, del Consell, pel qual s'atorga l'adjudicació definitiva de la concessió per a l'explotació de l'emissora de ràdio d'Elx, 92.8 MHz, a Canal Radio Valencia, SLU. [2006/F11584]  
El Consell, en la reunió del dia 6 d'octubre de 2006, va adoptar l'acord següent:  
Per la Resolució de 24 de desembre de 1998, del conseller de Presidència, es va resoldre l'adjudicació provisional del concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial en la Comunitat Valenciana.  
La resolució adjudicava provisionalment l'emissora d'Elx, en la freqüència 92.8 MHz, a favor de Canal Radio Valencia, SLU, i establia que l'atorgament de l'adjudicació definitiva estava supeditat a l'aprovació del projecte tècnic, execució de les obres i instal·lacions i a la superació de les reglamentàries inspeccions.  
Així mateix, l'article 12 del Decret 38/1998, de 31 de març, del Consell, pel qual s'establix el règim de concessió d'emissores de radiodifusió sonora en ones mètriques amb modulació de freqüència i d'inscripció d'estes en el Registre de Concessionaris, determina que, superades les reglamentàries inspeccions de les instal·lacions, la Direcció General de Comunicació requerirà l'adjudicatari provisional perquè aporte la certificació de trobar-se al corrent en el pagament de les obligacions tributàries i de Seguretat Social, actualització de les dades relatives al capital social, la seua distribució i composició dels òrgans d'administració, i comunicació del nom del director de l'emissora.  
L'adjudicatari provisional, després de complir tots els tràmits exigits per la legislació vigent, i d'acord amb el que disposa l'article 12 del Decret 38/1998, anteriorment citat, a iniciativa del conseller de Relacions Institucionals i Comunicació, i a proposta del president de la Generalitat, el Consell  
ACORDA  
Primer  
Atorgar a Canal Radio Valencia, SLU, l'adjudicació definitiva de la concessió per a l'explotació de l'emissora de ràdio d'Elx, en la freqüència 92.8 MHz, amb subjecció a les normes contingudes en el Decret 38/1998, de 31 de març, del Consell, i la resta de normes d'aplicació.  
Segon  
Les característiques tècniques que s'assignen a la mencionada emissora, d'acord amb els projectes tècnics aprovats, són les reflectides en l'annex d'este acord.  
Tercer   
Canal Radio Valencia, SLU, com a concessionària definitiva, haurà de formalitzar l'adjudicació per mitjà de l'oportú contracte amb la Generalitat, en el termini de 30 dies a comptar des de l'endemà de la publicació del present acord en el Diari Oficial de la Generalitat.  
Contra el present acord, que posa fi a la via administrativa, es podrà interposar potestativament recurs de reposició davant del Consell, en el termini d'un mes comptat des de l'endemà de la notificació o publicació d'este acord en el Diari Oficial de la Generalitat, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Generalitat, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
Valencia, 6 d'octubre de 2006  
El vicepresident i secretari del Consell,  
VÍCTOR CAMPOS GUINOT.  
ANNEX  
Característiques tècniques  
. Coordenades: 38 17 00 N i 00 46 235 W.  
. Cota (m): 381.  
. Denominació de l'emissió: 256KF8EHF.  
. Freqüència: 92,8 MHz.  
. Potència radiada aparent màxima (w): 6000.  
. Potència màxima nominal de l'equip transmissor (w): 2000.  
. Potència d'eixida autoritzada de l'equip transmissor (w): 1340.  
. Sistema radiant: YAGI.  
. Altura sobre el sòl del centre elèctric de l'antena (m): 30.  
. Altura del pal sobre el sòl (m): 20.  
. Altura efectiva màxima (m): 345.  
. Polarització: vertical.